กูรูชี้เป้า 3 หุ้นเด่นประจำสัปดาห์นี้พร้อมเก็บกลุ่ม Domestic Plays
บล.โนมูระ พัฒนสิน แนะนำกลยุทธ์การลงทุนสัปดาห์นี้ เน้นสะสมหุ้น Domestic Plays พร้อมแนะนำ 3 หุ้นเด่น
7 ก.ย. 2558

บล.โนมูระ พัฒนสิน ระบุในบทวิเคราะห์ (7 ก.ย.) แนะนำกลยุทธ์การลงทุนเน้นสะสมหุ้น Domestic Plays ที่คาดได้อานิสงค์นโยบายกระตุ้นเศรษฐกิจภาครัฐ โดยสัปดาห์นี้เก็งมาตรการหนุน SMEs แนะ BANK (KBANK) ผสานหุ้นที่ได้ประโยชน์จากมาตรการช่วยเหลือกลุ่มผู้มีรายได้น้อย และโครงการภาครัฐ เน้นรับเหมา-วัสดุก่อสร้าง (ITD, CK, STEC และ SCC), ธนาคาร (KBANK และ KTB) ค้าปลีก (HMPRO, GLOBAL, CPALL และ ROBINS) Leasing (GCAP, TK, GL, SAWAD และ MTLS) รวมถึงหุ้น Mid-Small Caps ทีมี Earning Momentum เด่น (PLANB, TVT, KAMART และ BRR) และหุ้น Portfolio Top picks SEP 2015 ITD, CK, HMPRO, GLOBAL, TVT และ KAMART
 
หุ้นเด่นสัปดาห์นี้: KBANK, TVT และ KAMART ส่วนหุ้นสัปดาห์ก่อน HMPRO, GLOBAL และ SCC ให้ผลตอบแทนเฉลีย 0.05% แย่กว่าดัชนีฯ ทีให้ผลตอบแทน 0.35%
1) KBANK (ราคาเป้าหมาย 216 บาท) เก็งประชุม ครม. 8 สค. เสนอมาตรการช่วยเหลือ SME
2) TVT (ราคาเป้าหมาย 4.1 บาท) คาด กำไรครึ่งปีหลังของปี 2015 เติบโตแรง จากการออก 3 รายการใหม่/รอปิดดิว M&amp;A ปีนี้
3) KAMART (ราคาเป้าหมาย 10.6 บาท) หมดภาระด้อยค่าธุรกิจเก่า + เร่งทำการตลาดเชิงรุกเริ่มในไตรมาส 3/15